बेसिक शिक्षा विभाग में शिक्षकों की फर्जी नियुक्ति पर शासन गंभीर है। पूरे मामले की जांच स्पेशल इन्वेस्टिगेशन टीम को सौंपी है। मंगलवार सुबह करीब 10:30 बजे इस मामले की जांच करने एसआईटी आगरा से मथुरा पहुंची। यहां उन्होंने बीएसए का¹कार्यालय पहुंचकर शिक्षकों की नियुक्ति से संबंधित सभी रिकॉर्ड खंगाले और कम्प्यूटर के डाटा चैक किए। इससे संबंधित कई फाइल अपने साथ ले गई। करीब 4 घंटों तक चली जांच पड़ताल में उन्होंने बीएसए कार्यालय के अधिकारी कर्मचारियों से भी पूछताछ की। दोपहर करीब 2:30 बजे एसआईटी लौट गई।